Előterjesztés

emlékoszlop felállítására

Előterjesztő:					Kerezsi Sándor VKB elnök
						
Előterjesztést készítette:			Virág Andrea aljegyző

Véleményezésre megkapta:			-

Megtárgyalta:	Városfejlesztési és Környezetvédelmi Bizottság

Törvényességi véleményezésre bemutatva:	Jegyző részére

	Észrevétel*: az előterjesztés törvényes	Földváriné dr. Kürthy Krisztina

Döntés*:	egyszerű többség:		
		minősített többség: 	

Ülés*:		nyilvános
		zárt

Előterjesztés
emlékoszlop felállítására

Tisztelt Képviselőtestület!

Az Üllő Vezér Hagyományőrző Egyesület kérelmet nyújtott be az önkormányzathoz, miszerint az Egyesület 10. évfordulója alkalmából egy fából készült emlékoszlopot szeretnének felállítani a Liszt Ferenc-Móra Ferenc utca sarkán, a meglévő közvilágítási lámpa alá. A fafaragású oszlopon Üllő Város címere is fel lesz tüntetve. A jelen előterjesztés melléklete tartalmazza a szobor megalkotásával kapcsolatos részleteket.

A jogszabályok figyelembe vételével az alábbi kérdésekben szükséges dönteni:

•	A Mötv. 42. §. 8. pontja értelmében a képviselőtestület át nem ruházható hatásköre a köztéri szobor, műalkotás közterületen történő elhelyezéséről való döntés
•	 Üllő nagyközség jelképeiről és használatáról szóló – többször módosított – 8/1999. (V.1.) sz. Ö.K. rendelet 7. §. (1) bekezdés értelmében a település címerének felhasználását a polgármester engedélyezi.
•	Dönteni szükséges, hogy az alapozással, térkövezéssel és az emlékmű felállításával kapcsolatos munkálatokat milyen módon tudja segíteni az önkormányzat.

Az előterjesztést a Városfejlesztési és Környezetvédelmi Bizottság a 2018. április 17-ei ülésén tárgyalta és javasolta a képviselőtestületnek az emlékoszlop felállítását a Liszt Ferenc és Móra Ferenc utca sarkán a közvilágítási lámpa alatt. A bizottság javasolta, hogy az alapozással, térkövezéssel és az emlékoszlop felállításával kapcsolatos munkálatokat az Üllői Városüzemeltető Kft végezze.

Fentiek értelmében az alábbi határozati javaslatot terjesztem Önök elé elfogadásra:

Határozati Javaslat

Üllő Város Önkormányzatának Képviselőtestülete engedélyezi az Üllő Liszt Ferenc és Móra Ferenc utca sarkán a közvilágítási lámpa alatt egy fából faragott emlékoszlop felállítását, amelyet az Üllő Vezér Hagyományőrző Egyesület készíttet a X. Üllő Vezér Nap méltó megünneplésére.
A képviselőtestület az emlékoszlop helyének alapozásával, a körülötte lévő terület térkövezésével és az emlékoszlop felállításával kapcsolatos munkálatok elvégzésével az Üllői Városüzemeltető Kft-t bízza meg.
Felkéri Polgármesterét a szükséges intézkedések megtételére.

Felelős: polgármester
Határidő: azonnal

Üllő, 2018. április 17.
Kissné Szabó Katalin
polgármester

8. közterület elnevezése, köztéri szobor, műalkotás állítása;
---->>----->>--<<-----<<----